Russian Ukraine Conflict: ইউক্রেনকে আর্থিক সহযোগিতা বজায় রাখতে বিভিন্ন দেশের সঙ্গে কথা বাইডেনের

কলকাতা টিভি ওয়েব ডেস্ক: ইউক্রেনকে আর্থিক সহযোগিতা করতে মার্কিন প্রেসিডেন্ট জো বাইডেন বিভিন্ন দেশের প্রতিনিধিদের সঙ্গে কথা বললেন৷ যাতে রাশিয়ার বিরুদ্ধে আরও চাপ বাড়ানো যায়৷ একই ভাবে ইউক্রেন সব রকম ভাবে সাহায্য করা যায়৷ মঙ্গলবার মার্কিন প্রেসিডেন্ট জো বাইডেন টুইট করে বলেন, ‘আজ সকালে আমি রাষ্ট্রপতি ইমানুয়েল ম্যাক্রন, চ্যান্সেলর ওলাফ স্কোলজ, প্রধানমন্ত্রী মারিও ড্রাঘি এবং প্রধানমন্ত্রী বরিস জনসনের সঙ্গে কথা বলেছি। আমরা রাশিয়ার উপর খরচ বাড়ানোর পাশাপাশি ইউক্রেনকে সহায়তা প্রদান চালিয়ে যাওয়ার জন্য আমাদের সংকল্প নিশ্চিত করেছি।’

এ দিকে রাশিয়া ইউক্রেনের সঙ্গে আলোচনায় বসতে রাজি হয়েছে৷ মঙ্গলবার ইউক্রেন প্রেসিডেন্ট রাষ্ট্রপতি ভলোদিমির জেলেনস্কি জানান আলোচনায় কিছু ইতিবাচক সংকেত রয়েছে৷ কিন্তু তারপরও রাশিয়াকে বিশ্বাস করা যায় না বলে মন্তব্য জেলেনস্কির।

মঙ্গলবার রাতে একটি ভিডিয়ো বার্তায় জেলেনস্কি বলেন, ‘আলোচনার প্ল্যাটফর্ম থেকে আমরা অনেক রকম সংকেত পাচ্ছি৷ তাতে দুই দেশের আসন্ন বৈঠক নিয়ে আমরা ইতিবাচক বলতে পারি। তারপরও রাশিয়া যে বিস্ফোরণ ঘটানো বন্ধ করবে বলে মনে করি না৷’ তাই জেলেনস্কির কথায়, ‘যে দেশ আমাদের ধ্বংসের জন্য লড়াই চালিয়ে যাচ্ছে, তার নির্দিষ্ট প্রতিনিধিদের কথায় বিশ্বাস করার কোনও কারণ আমরা দেখি না।’

This morning, I spoke with President Emmanuel Macron, Chancellor Olaf Scholz, Prime Minister Mario Draghi, and Prime Minister Boris Johnson. We affirmed our determination to continue raising costs on Russia, as well as to continue supplying Ukraine with assistance.

— President Biden (@POTUS) March 29, 2022

ইউক্রেনের রাজধানী কিভে মঙ্গলবার রাতে ফের হামলার সাইরেন বেজে উঠল৷ আন্তর্জাতিক সংবাদ মাধ্যম সূত্রে খবর, কিভ, জাইটোমির, খারকিভ, ডিনিপ্রো এবং পোল্টাভা ওব্লাস্ট সহ সারাদেশের বেশ কয়েকটি ওব্লাস্টে বিমান হামলার সাইরেন বেজে ওঠে।

https://twitter.com/KyivIndependent/status/1509016487629148162?s=20&t=8B4md4YKgL2SyWypGTdWIg

আরও পড়ুন-Rampurhat Violence: ১০ দিন পর পুলিসি ঘেরাটোপে বগটুইয়ে মিহিলাল, মমতার প্রতি কৃতজ্ঞ

জেলেনস্কির দাবি, ইউক্রেনীয় সেনাদের ‘সাহসী এবং কার্যকরী পদক্ষেপে’ রাশিয়াকে কিভ এবং চেরনিহিভের আশেপাশে বিস্ফোরণ ঘটানো বিরত রাখতে বাধ্য করেছিল। জেলেনস্কি বলেন, ইউক্রেন ‘আমাদের উপর নির্ভর করে’ আলোচনার প্রক্রিয়া চালিয়ে যাবে৷ তবে, ইউক্রেন ধ্বংস করার জন্য লড়াই চালিয়ে যাওয়া দেশের প্রতিনিধিদের কাছ থেকে আসা আশ্বাসের শব্দগুলিতে অবিশ্বাসের উপর জোর দিয়েছিলেন জেলেনস্কি।