Joe Biden NATO: আমরা ইউক্রেনের পাশে রয়েছি, নেটোর সম্মেলনের পর বললেন বাইডেন

কলকাতা টিভি ওয়েব ডেস্ক: রাশিয়া-ইউক্রেন যুদ্ধ (Russia-Ukraine War) শুরুর পর একমাস পেরিয়ে গিয়েছে। দু’পক্ষের প্রতিনিধিরা বেশ কয়েকবার আলোচনার টেবিলে বসলেও এখনও কোনও সমাধান সূত্র মেলেনি। যুদ্ধ থামারও কোনও লক্ষণ নেই। রুশ প্রেসিডেন্ট ভ্লাদিমির পুতিনকে (Vladimir Putin) একাধিকবার সরাসরি আলোচনার প্রস্তাব দিয়েছিলেন ইউক্রেনের প্রেসিডেন্ট ভলোদিমির জেলেনস্কি (Volodymr Zelensky)। এখনও সেই আবেদনে এখনও সাড়া দেয়নি রাশিয়া। এই পরিস্থিতিতে রাশিয়া-ইউক্রেন যুদ্ধ নিয়ে জরুরি আলোচনায় বসল নেটো (NATO)।

বৈঠকে উপস্থিত ছিলেন মার্কিন প্রেসিডেন্ট জো বাইডেন। নেটোর সদর দফতর ব্রাসেলসে আয়োজিত বৈঠকে নেটো, জি-৭ এবং ইউরোপীয় কাউন্সিলের সদস্য দেশগুলির প্রতিনিধিরা যোগদান করেন। রাশিয়া-ইউক্রেন যুদ্ধ নিয়ে বিভিন্ন দেশের প্রতিনিধিরা তাঁদের মতামত দেন। মার্কিন প্রেসিডেন্ট টুইটে লেখেন, ‘আজ ব্রাসেলসে আমি নেটো, জি-৭ এবং ইউরোপীয় কাউন্সিলের প্রতিনিধিদের সঙ্গে দেখা করেছি। ইউক্রেনের উপর রাশিয়ার অনাকাঙ্খিত এবং অযৌক্তিক আক্রমণ নিয়ে বিশদে আলোচনা হয়েছে। গণতন্ত্র রক্ষায় ইউক্রেনের জনগণের পাশে আমরা ঐক্যবদ্ধভাবে দাঁড়িয়েছি।’

৪০০টির বেশি রাশিয়ান সংস্থার উপর অতিরিক্ত নিষেধাজ্ঞার কথাও ঘোষণা করেন মার্কিন প্রেসিডেন্ট। টুইটে বাইডেন লেখেন, ‘ইউক্রেনে পুতিনের আগ্রাসনের পাল্টা হিসেবে ৪০০টিরও বেশি রাশিয়ান অভিজাত, আইন প্রণেতা এবং প্রতিরক্ষা সংস্থার উপর অতিরিক্ত নিষেধাজ্ঞার কথা ঘোষণা করছি। ক্রেমলিনের নীতিগুলি থেকে তারা ব্যক্তিগতভাবে লাভবান হয়। সেকারণেই তাদের ব্যথারও অংশীদার হওয়া উচিত।’

Today in Brussels I’m meeting with our NATO Allies, G7 members, and the European Council to discuss our ongoing response to Russia’s unprovoked and unjustified attack on Ukraine. We stand united in defense of democracy and with the people of Ukraine.

— President Biden (@POTUS) March 24, 2022

সম্মেলন শুরু হওয়ার আগে নেটো প্রধান জেন্স স্টলটেনবার্গ বলেন, ‘স্বাধীন ও সার্বভৌম রাষ্ট্রে হামলা চালিয়ে পুতিন অনেক বড় ভুল করছেন। রাশিয়ার প্রেসিডেন্ট ইউক্রেনের মানুষ ও সেনাদের শক্তি-সাহসের তোয়াক্কা করেননি।’ রাশিয়ার প্রেসিডেন্ট ভ্লাদিমির পুতিনের নির্দেশে ইউক্রেনে গত ২৪ ফেব্রুয়ারি ভোর থেকে সামরিক অভিযান শুরু করে রুশ বাহিনী। রাশিয়ার হামলায় ইউক্রেনের বেশ কয়েকটি শহর রীতিমতো বিধ্বস্ত। প্রচুর মানুষের মৃত্যুও হয়েছে। প্রাণ বাঁচাতে দেশ ছেড়ে পালিয়েছেন এক কোটি ইউক্রেনিয়।

NATO leaders met today in Brussels—one month since the start of Russia’s unprovoked & unjustified invasion of Ukraine. We'll continue to support Ukraine with security assistance to fight Russian aggression&uphold their right of self-defence: US Pres

(Pic: POTUS' Twitter profile) pic.twitter.com/L4ExJNPfuW

— ANI (@ANI) March 24, 2022

আরও পড়ুন: Russia’s Operation Kyiv: মধ্য কিভের ২৫ কিমি দূরে সৈন্য জড়ো করছেন পুতিন, রাশিয়ার লক্ষ্যই এখন ইউক্রেনের রাজধানী

World leaders including U.S. President Joe Biden meet at NATO headquarters, kicking off a trio of emergency summits in Brussels to discuss Russia's war in Ukraine.

Live updates: https://t.co/Xgv5CRLagi pic.twitter.com/DkOKcxzlwR

— The Associated Press (@AP) March 24, 2022