Russia-Ukraine Conflict: পুতিনকে ‘কসাই’ বলে আক্রমণ বাইডেনের

কলকাতা টিভি ওয়েব ডেস্ক: আবারও রাশিয়ার প্রেসিডেন্ট ভ্লাদিমির পুতিনকে(Vladimir Putin) কড়া ভাষায় আক্রমণ আমেরিকার প্রেসিডেন্ট জো বাইডেনের(America President Joe Biden Hits Putin)। রাশিয়া-ইউক্রেন যুদ্ধ(Russia-Ukraine war)বিগত এক মাসেরও বেশি সময় ধরে চলছে। সেই যুদ্ধে ইউক্রেনের পাশে থাকার কথা আগেই জানিয়েছে আমেরিকা। বেশ কয়েকবার রাশিয়াকে যুদ্ধ থামানোর অনুরোধ করা হলেও সেই আর্জিতে সহমত হয়নি রাশিয়ার প্রেসিডেন্ট ভ্লাদিমির পুতিন। যখন রাশিয়ার আক্রমণে বিধ্বস্ত ইউক্রেন(Russia-Ukraine crisis)তখনই রুশ প্রেসিডেন্টকে ক্ষমতাচ্যুত করার ডাক মার্কিন প্রেসিডেন্ট জো বাইডেনের।

বৃহস্পতিবার ইউক্রেনের প্রতিবেশী দেশ পোল্যান্ডে গিয়েছেন মার্কিন প্রেসিডেন্ট জো বাইডেন। শনিবার ওয়ার্সোর রাজপ্রাসাদে সাংবাদিকদের মুখোমুখি হয়ে তিনি বলেন, পুতিন কসাইয়ের মতো আচরণ করছেন। ওই মানুষটা কোনও ভাবেই আর ক্ষমতায় থাকতে পারে না। ইউক্রেনের উপরে রাশিয়ার এই সামরিক অভিযান আসলে মস্কোর কূটনৈতিক ব্যর্থতা বলেই দাবি করেন বাইডেন। এর আগেও রুশ প্রেসিডেন্টকে যুদ্ধাপরাধী, ঠগ বলেও অ্যাখা দিয়েছিলেন বাইডেন।

আরও পড়ুন: Petrol Diesel Prices Hike: বেড়েই চলেছে পেট্রোল-ডিজেলের দাম, ছ’দিনে পাঁচবার

এদিন বাইডেন ইউক্রেনের প্রশংসাও করেন তিনি। যেভাবে রুশ হামলার বিরুদ্ধে ইউক্রেন প্রতিরোধ গড়ে তুলছে তার প্রশংসা করে বাইডেন বলেন, ইউক্রেন স্বাধীনতার জন্য লড়ছে। আর তার পাশে রয়েছে আমেরিকা।

বাইডেনের এই মন্তব্যের ব্যাখ্যা দিয়ে হোয়াইট হাউসের তরফে জানানো হয়, মার্কিন প্রেসিডেন্ট তাঁর বক্তব্যে কোথাও রাশিয়ায় ক্ষমতা বা শাসক পরিবর্তনের কথা বলেননি। হোয়াইট হাউসের এক আধিকারিক বলেন, প্রেসিডেন্ট বলতে চেয়েছেন যে পুতিনকে প্রতিবেশী দেশগুলির উপরে সামরিক শক্তি পরীক্ষা করতে দেওয়া যায় না। তাঁর ক্ষমতা কতটা বা সেখানে ক্ষমতা পরিবর্তন নিয়ে তিনি কিছু বলেননি।