Ukraine-Russia War: ইউক্রেনের বুচায় গণহত্যা-কাণ্ডের নিন্দা জানাল ভারত

নয়াদিল্লি: ইউক্রেনের বুচায় সাধারণ নাগরিকের গণহত্যার তীব্র নিন্দা জানাল ভারত৷ নিন্দা জানানোর পাশাপাশি গোটা ঘটনার স্বাধীন-নিরপেক্ষ তদন্তের আহ্বান জানিয়েছে মঙ্গলবার৷ যদিও মঙ্গলবারের আগে দীর্ঘদিনের অংশীদার দেশ রাশিয়ার কড়া সমালোচনা থেকে দূরে ছিল ভারত৷

ইউক্রেনের মানবাধিকার ওম্বাডসওম্যান মঙ্গলবার বলেন, বুচা শহরের একটি গির্জার গণকবরে ১৫০ থেকে ৩০০ দেহ থাকতে পারে৷ যেখানে ইউক্রেন তার সাধারণ নাগরিকদের গণহত্যার অভিযোগ করেছে রাশিয়ার বিরুদ্ধে।

যদিও রাশিয়ার রাজধানী মস্কো ইউক্রেনের সাধারণ নাগরিককে হত্যার বিষয়টি অস্বীকার করেছে৷ বুচার গণহত্যার ছবিকে “ভয়াবহ জালিয়াতি” বলে মনে করছে মস্কো। তাদের দাবি, বিশ্বের কাছে রাশিয়াকে কুখ্যাত পরিচয় দিতে এই ভয়াবহ জালিয়াতি করা হচ্ছে৷

https://www.reuters.com/world/india-condemns-killings-ukraines-bucha-apparent-hardening-stance-2022-04-05/?utm_medium=Social&utm_source

এ দিকে জাতিসংঘে ভারতের প্রতিনিধি স্থায়ী প্রতিনিধি তিরুমূর্তি নিরাপত্তা পরিষদের বৈঠকে বলেন, “বুচায় সাধারণ নাগরিক হত্যার সাম্প্রতিক প্রতিবেদনগুলি গভীরভাবে উদ্বেগজনক৷ আমরা দ্ব্যর্থহীনভাবে এই হত্যাকাণ্ডের নিন্দা করি৷ এই হত্যাকাণ্ডের স্বাধীন নিরপেক্ষ তদন্তের আহ্বানকে সমর্থন করি।”

ভারতের বিদেশমন্ত্রী সুব্রহ্মণ্যম জয়শঙ্করের সঙ্গে মার্কিন বিদেশমন্ত্রী অ্যান্টনি ব্লিঙ্কেনের ফোনে কথা হয়৷ ২৪ ফেব্রুয়ারি ইউক্রেনে রাশিয়া আক্রমন শুরু করার পর থেকে আমেরিকা বারবার ভারতকে রাশিয়ার আগ্রাসনের নিন্দা করার আহ্বান জানিয়েছে৷

আরও পড়ুন-Suvendu Adhikari: বিজেপি নেতা শুভেন্দু অধিকারীকে ৭ দিনের মধ্যে হাজিরার নির্দেশ দুর্গাচক পুলিসের

ভারত সামরিক হার্ডওয়্যারের জন্য রাশিয়ার উপর অনেক বেশি নির্ভর করে। নয়াদিল্লি বারবার ইউক্রেনে সহিংসতা বন্ধের আহ্বান জানিয়েছে৷ কিন্তু মস্কো এবং পশ্চিমের সঙ্গে তার সম্পর্কের ভারসাম্য বজায় রাখার জটিল প্রচেষ্টায় যুদ্ধের বিষয়ে জাতিসংঘের বিভিন্ন প্রস্তাব থেকে বিরত রয়েছে।